‘Binnelanders’-ster trou met Namibiese skoonheidClinton Brink en Steffi van Wyk (Foto: Clint Brink via Facebook) Die Binnelanders-akteur, Clinton Brink, wat bekend is vir sy rol as dr. Steve Abrahams in dié hospitaaldrama, het Dinsdag die knoop deurgehak met die Namibiese skoonheid, Steffi van Wyk. Die akteur het in Julie die ja-woord gevra by die Fusionista-restaurant in Randburg, Johannesburg. Sy mede-akteurs, Je-ani Swiegelaar en Kim Cloete, was onder die gaste. Cloete vertolk die rol van sy vrou, Bronwyn, in die sepie. Steffi, ŉ gebore Namibiër, was in 2015 Mej. Namibië, asook Mej. World Sport Challenge. Clinton het vroeër op sosiale media geskryf Steffi is die liefde van sy lewe ná die paartjie verloof geraak het. “Wat God bymekaar gebring het, kan geen mens skei nie. Ek is ongelooflik dankbaar,” het hy geskryf. Die paartjie koer behoorlik op sosiale media met verskeie foto’s waarin hulle dolverlief lyk.